钦定古今图书集成/明伦汇编/官常典/第552卷 > 王荟
## 钦定古今图书集成/明伦汇编/官常典/第552卷 > 王荟

按《晋书王导传》：“导子荟，字敬文，恬虚守靖，不竞荣利。
少历清官，除吏部郎、侍中、建威将军、吴国内史。时年
饥粟贵，人多饿死，荟以私米作𫗴粥，以饴饿者，所济
活甚众。征补中领军，不拜。徙尚书，领中护军，复为征
卤将军、吴国内史。顷之，桓冲表请荟为江州刺史，固
辞不拜。转督浙江东五郡、左将军、会稽内史，进号镇
军将军”，加散骑常侍。卒于官，赠卫将军。子𫷷。